इंटीरियर डिजाइन करने वाली कंपनी ही चलाएगी ऑडिटोरियम
लखीराम अग्रवाल स्मृति ऑडिटोरियम का संचालन उसी कंपनी ने ठेके पर लिया है जिस कंपनी ने हॉल की इंटीरियर डिजाइनिंग की है। कंपनी कंप्यूटर वर्ल्ड ने नगर निगम को ऑफर प्राइज पर 15 फीसदी देने की बात कही है। इससे निगम संतुष्ट है और कंपनी के संचालक को अनुबंध के लिए पत्र लिखा है। अनुबंध तीन साल के लिए होगा। संचालन सही होने पर उसे एक साल के लिए बढ़ाया भी जा सकेगा।
नगर निगम द्वारा निर्मित लखीराम अग्रवाल स्मृति ऑडिटोरियम का संचालन ठेके पर देने की कवायद उसके लोकार्पण के बाद से चल रही थी। एक बार टेंडर में किसी ने भाग नहीं लिया। दूसरी बार जशपुर, कोरबा और बिलासपुर की कंपनी ने भाग लिया। जो दर नगर निगम ने निर्धारित किया है उसका कुछ हिस्सा संचालनकर्ता को नगर निगम को देना था। टेंडर ऑफर में कंप्यूटर वर्ल्ड बिलासपुर ने निगम को आमदनी का 15 फीसदी देने का ऑफर दिया। यह सबसे अधिक ऑफर था जिसे नगर निगम ने मान्य किया। कंप्यूटर वर्ल्ड के संचालक पुरुषोत्तम बैनर्जी भारतीय नगर बिलासपुर को पत्र भेजकर अनुबंध करने कहा है। कंप्यूटर वर्ल्ड वही कंपनी है जिसने हॉल के अंदर की इंटीरियर डिजाइनिंग की है। ऑडिटोरियम की पार्किंग का संचालन भी उसी ठेकेदार को करना है। पार्किंग आम कर दी गई है। यहां पर हर दिन चार पहिया और दो पहिया वाहन पार्क किए जा सकेंगे। नगर निगम ने इसके लिए किराया तय कर दिया है। संचालनकर्ता को उसी दर से शुल्क लेना होगा।
ये जिम्मेदारी होगी ठेकेदार की
आंतरिक साज-सज्जा के साथ-साथ बाहरी कैंपस और पार्किंग की व्यवस्था भी ठेकेदार को देखना है। मेंटेनेंस की संपूर्ण जवाबदारी ठेकेदार की होगी।
महापौर और आयुक्त की अनुशंसा पर 1 अप्रैल से 31 मार्च की अवधि में शासकीय कार्यक्रम के लिए सभागार एवं परिसर 20 दिन के पूर्णत: निशुल्क उपलब्ध कराना होगा।
महापौर व्यवसायिक और चैनल के कार्यक्रम को छोड़कर किसी भी अन्य आयोजन के लिए एक वित्तीय वर्ष में 6 दिन के लिए केवल संधारण शुल्क 10 हजार रुपए प्रतिदिन के हिसाब से दे सकेंगे।
मनोरंजन कार्यक्रम जो निशुल्क होंगे उसके लिए पहले दिन 25 हजार, दूसरे दिन 15 हजार और तीसरे और आने के लिए दिनों के लिए 10 हजार रुपए प्रतिदिन।
सभी प्रकार के सम्मेलन एवं अन्य आयोजन के लिए पहले दिन 40 हजार रुपए, दूसरे दिन 20 हजार रुपए व तीसरे और आगे के दिनों के लिए 15 हजार रुपए प्रतिदिन।
मनोरंजन व्यवसाय से जुड़े कार्यक्रम जो सशुल्क हो, जिसमें दर्शकों से प्रवेश टिकट या पास के माध्यम से दिया जा रहा हो, इसके लिए पहले दिन 50 हजार रुपए, दूसरे दिन 30 हजार रुपए और तीसरे व आगे के दिनों के लिए 20 हजार रुपए प्रतिदिन।
किसी भी प्रकार के राष्ट्रीय अथवा राज्य स्तरीय चैनलों के किसी कार्यक्रम के लिए शुल्क पहले दिन एक लाख रुपए, दूसरे दिन 50 हजार रुपए और तीसरे व आगे के दिनों के लिए 25 हजार रुपए प्रतिदिन होगा।
निगम ने तय किए दर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva